NaiveNeuron/SloPal huggingface dataset:
A. Belousovová, podpredsedníčka NR SR: (2009-06-18):
Do rozpravy nemám žiadnu písomnú prihlášku. Hlási sa niekto ústne do rozpravy? Do rozpravy sa neprihlásil nikto. Uzatváram možnosť podania ústnych prihlášok do rozpravy. Vyhlasujem rozpravu za skončenú. Prerušujem rokovanie o tomto bode programu, ďakujem. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov . Vládny návrh zákona má parlamentnú tlač 1023, spoločnú správu výborov máte ako tlač 1023a. Nech sa páči, pán minister, odôvodnite aj tento vládny návrh zákona. Máte slovo. V. Turský, minister životného prostredia SR: Ďakujem pekne. Vážená pani podpredsedníčka, vážené pani poslankyne, vážení páni poslanci, predkladaná novela vodného zákona vypĺňa splnenia záväzkov Slovenskej republiky voči Európskej únii. Novela vodného zákona okrem iných zmien obsahuje najmä transpozíciu smernice Európskeho parlamentu a Rady o ochrane pozemných vôd pred znečistením a zhoršením kvality, ktorá bola potrebná novelou zákona do časti platného zákona, prebratá novelou zákona do časti platného zákona, pardon. Čiastočne transpozíciu smernice Európskeho parlamentu a Rady o riadení kvality vody určenej na kúpanie, na základe ktorej sa novelou zákona zabezpečilo vytvorenie a zachovanie profilov vôd vhodných na kúpanie. V návrhu zákona sa zohľadnili pripomienky Európskej komisie k nedostatočnému prebratiu rámcovej smernice o vode. Novelou vodného zákona sa zabezpečí odstránenie troch prípadov transpozičného deficitu Slovenskej republiky vo vzťahu k pripomienkam Európskej komisie a k nedostatočnému prebratiu rámcovej smernice o vode, k čiastočnej transpozícii smernice o riadení kvality vody určenej na kúpanie a k novej výzve z dôvodu oneskorenej transpozície smernice o ochrane pozemných vôd pred znečistením a zhoršením kvality. Novela vodného zákona podporí v podnikateľskom prostredí zodpovednejší prístup k ochrane vôd, čo bude mať priaznivý vplyv na rozvoj nových podnikateľských aktivít a tiež zvyšovanie kvality života. Vážená pani podpredsedníčka, vážené pani poslankyne, vážení páni poslanci, verím, že predkladaný návrh zákona schválite. Ďakujem za pozornosť. Vážená pani podpredsedníčka, skončil som.
Paška, Pavol, predseda NR SR (2013-06-25):
Hlasujeme. (Hlasovanie.) 140 prítomných, 81 za, 49 proti, 8 sa zdržalo, 2 nehlasovali. Po opätovnom prerokovaní sme schválili prezidentom vrátenú novelu Trestného zákona. Poprosím teraz pána poslanca Hudackého, aby uviedol hlasovanie o návrhu na voľbu kandidátov na člena Regulačnej rady . Je to tlač 585. Na základe politickej dohody z grémia ju vykonáme verejne.
Šeliga, Juraj, podpredseda NR SR (2020-07-24):
Pán poslanec Kazda.
Paška, Pavol, predseda NR SR (2012-12-05):
Hlasujeme. (Hlasovanie.) 138 prítomných, 50 za, 28 proti, 60 sa zdržalo. Návrh sme neschválili
Pollák, Peter, poslanec NR SR (2023-03-28):
Ďakujem pekne, pán podpredseda. Ja iba zopakujem to, čo som hovoril aj na tlačovke, že týmto návrhom my vypneme aj kadejakých tých pofidérnych predavačov kupujúcich hlasov práve v rómskych osadách, kde vlastne týmto spôsobom ich jednoducho zrušíme. A chcem, aby si aj Rómovia uvedomili, že ako tu bolo za vlády Pellegriniho a Fica, že napríklad aj taká polícia za vlády Pellegriniho a Fica išla po krku práve Rómom a práve Rómovia boli terčom polície, či to bola Moldava, či to bola Vrbnica alebo potom aj dvaja fackovací chlapci, ktorých policajti nútili sa fackovať na policajnej stanici v Košiciach, aj toto je dôsledok vládnutia Fica a Pellegriniho, kedy polícia išla po krku práve takýmto biednym Rómom. Čo je však opačné na našej strane, tak polícia za našej vlády ide po krku hlavne oligarchom, ktorí tu rozkrádali štát za bývalých vlád. Či to bolo za Pellegriniho, alebo Fica. A to isté sa dá použiť aj pri tom pomáhaní. My pomáhame jednoducho všetkým ľuďom. Aj Rómom, samozrejme, týmito sociálnymi pomocami. A v tomto sme naozaj jedineční, lebo doteraz boli ľudia zvyknutí na také drobné pomoci, na také centy. A títo ľudia, ktorí vládli pred nami, skôr pomáhali oligarchom a rozdávali peniaze oligarchom a my, naopak, rozdávame peniaze medzi ľudí. Tak ako smeráci rozdávali, rozdávali peniaze medzi oligarchov, tak dnes aj SAS-ka sa k nim môže priradiť, keď aj pri hlasovaní napríklad o, o zdanení ruskej ropy zahlasovali proti. Jasne vedeli, že tie, tento nadmerný zisk chceme zdaniť a tie peniaze chceme jednoducho rozdeliť medzi ľudí. Aj takto sa zachovali presne poslanci za stranu SMER či, či HLAS, ktorí majú v názve sociálna demokracia, ale vôbec sa tak nesprávajú. Chcem naozaj, aby ľudia otvorili o... (Prerušenie vystúpenia časomerom.)
Šimečka, Michal, podpredseda NR SR (2024-01-16):
Ďakujem. Pani poslankyňa Bihariová.
Fico, Robert, poslanec NR SR (2022-02-23):
... na Úrad inšpekčnej služby a idú spolu vymyslieť, ako zastaviť Santusovú. Čurilla 16. júla pokračuje a hovorí: „Ešte je na Úrade špeciálnej prokuratúry minister, lebo to rieši aj minister.“ Tak kto klame? Klame minister alebo Čurilla? Tak teda zavolajme Čurillu a nech urobí konfrontáciu s ministrom Mikulcom. To je priamy prepis. „Ešte je na ÚŠP minister, lebo to rieši aj minister.“ Čo robil minister na Úrade špeciálnej prokuratúry s Kyselom, s Lipšicom, so Šurekom a s Repom? No jednoducho organizovali a riadili proces likvidácie Santusovej a celého tímu Oblúk. Idem ďalej. Hovorí ďalší predstaviteľ NAKA: „Toto bude ródeo, toto nám povedal aj minister, že ja viem, že to bude, že ja viem, že to bude masaker, ale že ich musíme zastaviť. Robte, čo treba.“ Prečo by citoval Ivan Guba ministra, že musíme ich zastaviť, robte, čo treba, že sú to slová ministra vnútra. Idem ďalej, Pavol Ďurka: „ Kto to má v dozore?“ Lipšic: „Teraz s tým, teraz s tým idú za ministrom aj s Kyselom.“ Prečo išiel Lipšic s Kyselom za ministrom vo veci likvidácie Santusovej? Pretože minister na pokyn Matoviča to riadil celé. Tak potom, kto klame? Načo by takéto veci hovorili. Ďurka informuje ďalej: „Kysel má prísť k ministrovi. Toto je na dneska dohodnuté, že dostaneme do rúk cédečko, a teda okrem iného aj výpovede Borisa Beňu a tých vecí, že Zurian nejakým spôsobom bol v styku so službou, že tam vynáša informácie.“ Ďalší dôkaz o zaangažovanosti ministra. Čurilla pokračuje: „Ešte je na ÚŠP minister, lebo to rieši aj minister, riešia to, že si na našej strane.“ Povedal do Kovaříkovi. Čiže minister ešte hovorí prezidentovi Policajného zboru, že je na strane vyšetrovateľov NAKA. Samozrejme, dámy a páni, týchto dôkazov o priamej zaangažovanosti ministra vnútra je obrovské množstvo a môžte sa na tom zabávať, koľko chcete, buď teda klame Čurilla, alebo klame minister. My sme presvedčení, že ak si zoberieme spôsob nahrávania a ich slobodu pri vyjadrovaní, lebo nevedeli, že sú nahrávaní, že nepochybne v tomto prípade klame minister vnútra. Dámy a páni, nedá mi to, predsa by som chcel ešte vás oboznámiť s malou časťou uznesenia Generálnej prokuratúry (reakcie z pléna), tak sa to dozviete pani Zemanová ešte raz, budete musieť... (Prerušenie vystúpenia predsedajúcim.)
Vitteková, Anna, poslankyňa NR SR (2015-04-23):
Teraz budeme hlasovať o pozmeňujúcom návrhu pána poslanca Kaníka.
Kamenický, Ladislav, poslanec NR SR (2020-07-23):
Ďakujem pekne. Pán minister, vy ste sa tu vysťažovali, aký veľký investičný dlh je na ministerstve vnútra, tak vy asi viete, že ministerstvo vnútra má jeden z najväčších rozpočtov. A ja poviem jednu vec, vy máte oproti tým ministrom, ktorí boli predtým, ktorým my sme ako ministri financií nejako posúvali tie peniaze, ktoré potrebovali na to fungovanie, tak 
90 % mnohých výdavkov boli obligatórne výdavky vyplývajúce zo zákona, boli to aj rôzne mzdové nároky a podobne. A ten investičný dlh je, áno, ale, viete, vy ste si to vyriešili veľmi jednoducho. Vy ste, minister financií proste príde a zvýši si výdavky štátneho rozpočtu o 50 %, no problem, no problem, 
8 mld. Takže ten vám nadelí, koľko chcete, a ten investičný dlh si môžte dorovnať. A ešte chcem povedať jednu vec. Minister financií hovoril o tom, ako ide zreálňovať ten náš rozpočet, že proste tie výdavky sú vyššie. Tak ja sa pýtam, keď tu tárate o tom, že 30 mld. tu ukradol SMER, tak prečo potom navyšujete ten rozpočet? Však ste ušetrili toľko peňazí, že by ste nič nemuseli navyšovať. To sú proste nezmysly. To je jedna vec. Druhá vec, ak ešte stihnem, prečítam vám jeden status. My sa tu bavíme o diplomovke pána premiéra a je to status vašich voličov: Takže ak tomu správne rozumiem, premiér, pretože nemal čas napísať diplomovku, najprv prepísal rukou na papier dve knihy. Následne ich dal sestre svojho kamaráta prepísať na počítači. V tých knihách vyznačil kamarátke, čo je potrebné odcitovať, tá to odcitovať zabudla. Nikto na obhajobe si to nevšimol. Premiér následne žil 22 rokov s presvedčením, že jeho diplomovka je v poriadku. A za to, že nie je v poriadku, môžu novinári. Prípadne tá záhadná kamarátka. Toto je story vášho premiéra. Klamstvo na klamstvo a ja sa pýtam, všetko, čo tu narozprával v minulosti, bola pravda?
Jurinová, Erika, podpredsedníčka NR SR (2013-09-20):
Ďakujem pekne, pán spravodajca. Otváram všeobecnú rozpravu. Do nej som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Vyhlasujem všeobecnú rozpravu za skončenú. Pán navrhovateľ, chcete sa vyjadriť na záver. (Reakcia navrhovateľa.) Nie. Pán spravodajca odchádza, takže tiež sa nechce vyjadriť na záver. Prerušujem rokovanie o tomto bode programu. A pokračujeme prvým čítaním o návrhu poslanca Národnej rady Slovenskej republiky Alojza Hlinu a vydanie zákona, ktorým sa mení a dopĺňa zákon č. 85/2005 Z. z. o politických stranách a politických hnutiach v znení neskorších predpisov . Návrh zákona je pod tlačou 686, návrh na jeho pridelenie na prerokovanie výborom je v rozhodnutí č. 661. Nech sa páči, pán navrhovateľ, predneste svoj zákon.
Laurenčík, Milan, podpredseda NR SR (2021-12-14):
(Telefonovanie predsedajúceho interným telefónom.) Takže, pani poslankyňa, mám informáciu, že stále ešte rokujú výbory, je prestávka, nemôžem vám dať procedurálny návrh, až po prestávke. (Pokračovanie prestávky.)
Sabo, Michal, poslanec NR SR (2023-12-14):
Vďaka za slovo a tebe, Tina, za tvoj príspevok a vďaka za to, že si vo svojom príspevku spomenula deti, lebo ono je to takým politickým klasickým klamaním, keď politici hovoria o tom a často na sociálnych sieťach, že chceme to najlepšie pre naše deti. A potom príde na realitu a vidíme, že čo je to najlepšie pre naše deti, že im vlastne ani nevenujú pozornosť nielen v programovom vyhlásení vlády, ale ani vo svojich verejných politikách. A už vôbec nehovorím o tom, akú budúcnosť im tu nechávajú, spálenú budúcnosť v prizme klimatickej krízy napríklad. Ale v tomto pléne sme sa... aj kolega Szalay dnes večer spomínal a ja som sa tomu venoval predchádzajúce dni, problematike energetickej chudoby, ktorá naozaj veľmi výrazne ovplyvňuje jednorodičovské domácnosti, kde je tomuto problému vystavená viac ako každá šiesta domácnosť, a to sú desaťtisíce a desaťtisíce detí. Energetická chudoba na Slovensku je spätá najmä s nízkou energetickou efektívnosťou obydlí. Na základe výskumu vieme konštatovať, že aj vplyv neadekvátnej informovanosti a vzdelávania, napríklad aj o výhodách zvyšovania energetickej efektívnosti, je tým kľúčovým problémom. Jednoducho my zanedbávame v tejto republike prevenciu na mnohých frontoch a toto je jeden z nich, a preto aj kolega Oskar Dvořák tak často rozpráva o potrebe adresných informačných kampaní, napr. aj v zdravotníctve, ale aj pri energetickej chudobe. O tom, ako veľa peňazí domácnosti môžu ušetriť pri zateplení, pri výmene okien alebo pri vhodných postupoch pri ich rekonštrukcii, špeciálne ak tie rekonštrukcie nie sú komplexné, ale sú len čiastočné. Jednoducho problémom skupín, ktoré sú ohrozené energetickou chudobou, sa tu absolútne nedáva pozornosť a my v Progresívnom Slovensku budeme túto tému preto pravidelne vracať do tohto pléna. Takže, Tina, ďakujem.
Hort, Milan, podpredseda NR SR (2010-10-20):
Ďakujem. S faktickými poznámkami na vaše vystúpenie, pán poslanec, sa prihlásili pán poslanec Rafael Rafaj, Dušan Čaplovič, Dušan Bublavý, Juraj Blanár, Viliam Jasaň, Ľubomír Želiezka, Igor Štefanov, celkom sedem poslancov. Uzatváram možnosť prihlásiť sa s faktickou poznámkou. Slovo má pán poslanec Rafael Rafaj. Nech sa páči.
Glváč, Martin, podpredseda NR SR (2016-09-06):
Ďakujeme veľmi pekne. Nech sa páči, pán minister.
P. Hrušovský, predseda NR SR: (2004-05-27):
(Prestávka.) (Po prestávke.)
B. Bugár, podpredseda NR SR: (2004-06-29):
Pán minister, chcete zaujať stanovisko k rozprave? Nech sa páči, máte slovo.
Hrnčiar, Andrej, poslanec NR SR (2013-09-18):
Ja by som sa chcel tiež poďakovať pánovi poslancovi Hrušovskému, hlavne za tú prvú časť jeho vystúpenia. Ja keď som bol, ja som v Národnej rade Slovenskej republiky prvé volebné obdobie a musím sa priznať, že nikdy som si nemyslel, že sa raz budem musieť hanbiť, že sedím v tejto rokovacej sále. Žiaľ, situácia v posledných dňoch ma núti teda sa zamyslieť nad tým, že naozaj sa musím hanbiť, že tu sedím. A keby sme, častokrát sa útočí na samosprávu, ale keby sme takýmto spôsobom mali robiť v našich mestách a obciach, tak by nás ľudia z tých miest a z tých zastupiteľstiev hnali. Ja by som chcel využiť túto príležitosť, že mám slovo a chcel by som pozvať kolegov, aj z vládnej strany, aj z opozície, 23. v pondelok rokuje mestské zastupiteľstvo v Martine, začíname o deviatej ráno. A kto bude mať čas a chuť, tak sa môže prísť pozrieť, ako sa dokáže rokovať v kultúrnej atmosfére a kde sa, ako sa dajú kultúrne vymieňať aj odlišné politické názory. Ďakujem.
Blaha, Ľuboš, podpredseda NR SR (2024-01-19):
Pán poslanec Lukáš Bužo.
Paška, Pavol, predseda NR SR (2012-09-25):
Pán poslanec Kuffa.
P. Paška, predseda NR SR: (2010-06-10):
(Hlasovanie.) 114 prítomných, 112 bolo za, 1 sa zdržal, 1 nehlasoval. Konštatujem, že sme schválili vládny návrh novely geologického zákona. Vážené pani poslankyne, páni poslanci, ďakujem vám za účasť, toto bolo ostatné hlasovanie. Vyhlasujem 53. schôdzu za skončenú. Dovidenia so všetkými tými, ktorí dostanú v sobotu mandát od občanov Slovenskej republiky. Ďakujem za spoluprácu. (Rokovanie 53. schôdze NR SR sa skončilo o 15.58 hodine.)
Jurinová, Erika, podpredsedníčka NR SR (2014-12-12):
Pán poslanec, na vaše vystúpenie chce reagovať osem poslancov. Uzatváram možnosť prihlásiť sa s faktickou poznámkou. Tak celý zoznam, vás poprosím, ukážte mi. Takže deväť, desiaty je prihlásený už s reakciou. Nech sa páči, pani poslankyňa Gabániová. Nefunguje mikrofón, aj keď svieti, ale veľmi slabo počuť pani poslankyňu. Nech sa páči.
P. Pelegrini, poslanec: (2009-09-09):
Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh  spĺňa z formálnoprávnej  stránky  náležitosti  uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Vychádzajú z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predseda Národnej rady Slovenskej republiky č. 1183 z 29. júla 2009 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu a výbor pre hospodársku politiku a výbor pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 14. októbra 2009 a v gestorskom výbore do 16. októbra 2009. Pán predsedajúci, otvorte, prosím, všeobecnú rozpravu.
Kollár, Boris, predseda NR SR (2023-03-15):
Prosím, prezentujme sa a hlasujeme. (Hlasovanie.) Prítomných 137, za 96, zdržalo sa 34, nehlasovali 7. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Bugár, Béla, podpredseda NR SR (2011-09-14):
Pán poslanec bol posledný, ktorý sa prihlásil ústne do rozpravy, preto vyhlasujem rozpravu za skončenú. Pán minister, chcete zaujať stanovisko? Nech sa páči.
Urban, Miroslav, poslanec NR SR (2022-03-22):
Ďakujem za slovo. Myslím, že predrečník Milan Mazurek to povedal celkom zrozumiteľne. My to zvládneme, určite. Poslanci aj vládni predstavitelia to zvládnu, s našimi príjmami nám naozaj 100-200 euro navyše mesačne nebude pre nás nič v podstate znamenať. Ale čoskoro príde dezilúzia medzi obyvateľmi Slovenska. Zdražovanie a riešenia. Ľudia sa budú pýtať, čo robíme pre obyčajných ľudí, ktorých sa táto kríza dotkne najviac. A tá vojna môže trvať mesiace, možnože aj partizánska vojna aj roky. Čo s tým ďalej? Máme tu kopec nástražných bômb, dá sa povedať, ako kolabujúce zdravotníctvo, ktoré sa ťahá, problematika táto, už celé roky, a odpovede stále neprichádzajú. Ja by som len, chcel by som sa opýtať, pri predpoklade, ak tu budeme mať 40-tisíc migrantov, ako je v dôvodovej správe, tak nás zdravotná starostlivosť bude stáť okolo 27 mil. eur ročne, minimálne. Ak tých utečencov bude viac, tak to budú násobky, bude to možno 100-200 mil. eur ročne. Je to plánované pokryť z rozpočtu Slovenskej republiky alebo nám k tomu pomôže, alebo prispeje nám na tieto výdavky nečakané aj Európska únia, keď už sme teda takíto, možno povedať, rozšafní? Myslím, že v tom návrhu zákona je kopec dobrých vecí, ako možnosť pracovať pre zdravotníkov z Ukrajiny, ktorí budú môcť pracovať po čestnom vyhlásení, pod nejakým odborným dozorom, ako to akceptujeme. Je to v poriadku, ale naozaj ten čl. I, ktorý tam naozaj nemusel byť, ako ponechať velenie niektorým jednotkám Ozbrojených síl Slovenskej republiky pod velením NATO, to naozaj nepovažujem za nevyhnutné, že by to tam naozaj muselo byť. Pokiaľ to tam je, tak takýto zákon nemôžem podporiť. Ďakujem.
Kremský, Peter, poslanec NR SR (2022-09-27):
Ďakujem. No, ja som rád, že som sa dočkal, že môžem aj zareagovať, lebo však vystúpil si ako v záverečnej reči, tak sa nedalo. A vidím, že pán Sulík si odrozprával svoje, zbalil sa a odišiel, asi nemá záujem o diskusiu. Ja som chcel len zareagovať na to, čo si hovoril o tej dépeháčke, no, ak si to ja dobre pamätám, teda akože som už starší pán, čiže možno si nepamätám úplné detaily, nemám, nemám teda pocit, že si pamätám všetko dokonale, ale ja si to pamätám tak, že, samozrejme, alternatívou tohto, tejto špeciálnej dane z ruskej ropy, zdanenia Slovnaftu bolo aj zníženie DPH, ale tam vlastne pán vtedajší minister Sulík dostal za povinnosť konzultovať to v Bruseli a získať stanovisko, kvázi súhlas Európskej únie s tým znížením DPH. A ja si nepamätám, že takýto súhlas by niekedy niekto priniesol alebo s ním prišiel a povedal, že aha, tu je súhlas z Bruselu, ktorý s tým súhlasí, poďme do toho. Ja si myslím, že ak by takýto súhlas bol, neviem o tom, povedzte mi, ak prišiel a bol niekde zverejnený, ja hovorím, že neviem o tom. Ak by takýto súhlas bol, myslím si, že ani minister financií by sa tomu nebránil. Ale aj on musí dávať pozor, aby Slovensko nedostalo vlastne takú, takú nejakú sankciu z Bruselu, ktorá by stála obrovské peniaze. To musíte pochopiť. Čiže asi to boli len reči, ale nakoniec činy žiadne. My sme boli otvorení aj rokovaniu o znížení spotrebných daní. Dobre viete, že sme to hovorili veľmi otvorene, že sme ochotní o tom rokovať, sme ochotní o tom uvažovať, je to na debatu, ale o tom potom tá debata nejak skončila. Čiže treba, treba si naozaj naliať čistého vína. Ja si myslím, že vykopávate otvorené dvere. Tie dvere sú otvorené veľa mesiacov a my radi vlastne takýto zákon, ktorý už tu je niekoľko mesiacov v parlamente, aj presadíme.
Bugár, Béla, podpredseda NR SR (2017-02-01):
Ďakujem pekne. Otváram rozpravu. Nakoľko som nedostal žiadnu písomnú prihlášku, pýtam sa, či je záujem sa prihlásiť ústne do rozpravy. Nie. Vyhlasujem rozpravu za skončenú a zároveň prerušujem rokovanie o tomto bode programu. Budeme pokračovať v druhom čítaní o vládnom návrhu zákona, ktorým sa mení a dopĺňa zákon č. 142/2000 Z. z. o metrológii, tlač 308. Znovu teda prosím pána ministra zdravotníctva Tomáša Druckera, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 142/2000 Z. z. o metrológii a o zmene a doplnení niektorých zákonov v znení neskorších predpisov , tlač 308.)
Petrík, Simona, poslankyňa NR SR (2018-03-23):
Ďakujem veľmi pekne. Chápem, čo myslí pani kolegyňa Janka, ale ja vás teda nepochválim za toto vystúpenie, pán Kotleba. Ja vám takto poviem, no, my nie že nežijeme v iných krajinách, my, žiaľ, žijeme v tej istej krajine, ale my žijeme v úplne odlišných svetoch, pán kolega. Pretože ak si myslíte, že ženy v tejto krajne nie sú diskriminované, tak presne ako povedal kolega Klus, nebudem sa teda k tomu vracať, pri tých nižších mzdách, ale tu sa bavíme aj o niekoľkonásobne vyššej miere násilia páchaného na ženách ako na mužoch práve z pozície sily a z pozície toho, že sú či už fyzicky slabšie, alebo často finančne závislé na mužoch. Takže to je jedna vec. Druhá vec. Majú problém sa zamestnať, napríklad či už v produktívnom veku, keď chcú mať deti, keď ich zamestnávatelia práve kvôli tomu nechcú zamestnať, lebo možno budú mať deti, alebo po niekoľkých rokoch strávených na materskej či rodičovskej, keď už majú deti, to znamená, to je takisto diskriminácia, ktorej tieto ženy na Slovensku čelia práve z dôvodu nízkej flexibility medzi pracovným a rodinným životom. Takže mne vaše vystúpenie hovorí, že vy si ženy nevážite, máte ich práve doslova, by som povedala, že na háku a oháňate sa tu nejakou gender ideológiou, nehnevajte sa, ktorá neexistuje, je to vymyslené slovné spojenie, ktoré vy používate, ani sám neviete, čo presne znamená. Takže ja mám na vás na záver jednu otázku, pán kolega, čo to vlastne toto slovné spojenie gender ideológia presne je? Môžete mi ho vysvetliť? Lebo ja sama takisto neviem, čo presne znamená. Ďakujem.
Kondrót, Maroš, poslanec NR SR (2019-05-10):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
T. Cabaj, poslanec: (2002-07-03):
J. Migaš, predseda NR SR: Pán poslanec Cabaj má slovo, prednáša procedurálny návrh, nech sa páči.
Hrnčiar, Andrej, podpredseda NR SR (2017-03-30):
Pán poslanec Simon.
Jarjabek, Dušan, poslanec NR SR (2024-06-19):
Ďakujem pekne. Vážené plénum, vážený pán predsedajúci, dámy a páni, smutné udalosti neobchádzajú ani tento parlament, ani jeho bývalých poslancov. Dňa 17. júna zomrel po ťažkej chorobe, nedožití 80 rokov bývalý podpredseda Ľudovej strany – Hnutia za demokratické Slovensko, známy lekár, milovník výtvarného umenia, známy zberateľ, Milan Urbáni. Pán Urbáni pôsobil ako gynekológ v Banskej Bystrici, v roku 1975 až 1980 pôsobil v Zambii a následne v Líbyi. Do politiky vstúpil v roku 2002, stal sa poslancom Národnej rady, bol predsedom zdravotníckeho výboru a dovolím si povedať, že nechal skutočne trvalú brázdu v rámci svojho rezortu aj svojimi návrhmi zákonov v tomto parlamente. A poprosil by som v tejto chváli pána predsedajúceho, aby vyhlásil minútu ticha za tohto známeho gynekológa, odborníka a poslanca Národnej rady Slovenskej republiky. Ďakujem pekne za pozornosť.
Laššáková, Jana, podpredsedníčka NR SR (2014-01-29):
Pán Viskupič, nech sa páči.
Pellegrini, Peter, predseda NR SR (2015-05-06):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 138 poslancov, za bolo 86, zdržalo sa 51, nehlasoval 1. Konštatujem, že sme vládny návrh zákona o prevencii závažných priemyselných havárií schválili. Teraz poprosím pani poslankyňu Grečkovú, aby uviedla hlasovanie v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Dohodou o účasti Chorvátskej republiky v Európskom hospodárskom priestore a troch súvisiacich dohôd , tlač 1508, bod 8 schváleného programu. Nech sa páči.
Žiga, Peter, podpredseda NR SR (2024-05-15):
Pán poslanec Dubéci, ako tvárite sa, ako keby ste o tom nevedeli. Však sme sa včera o tom rozprávali na poslaneckom grémiu. Áno, procedúra bude zachovaná, predbehli ste asi poslanca Huliaka, ktorý dá ten procedurálny návrh. Pani poslankyňa Jaurová, nech sa páči.
Martinák, Ľuboš, poslanec NR SR (2011-02-10):
Ďakujem za slovo. Chcem podporiť názor môjho predrečníka, ktorý vystúpil v rozprave, pána poslanca Šucu. Sám poľujem takmer 30 rokov a mal som možnosť v minulosti sa zúčastniť týchto psychotestov. Pri všetkej úcte k rôznym psychologickým metódam, tieto psychotesty vôbec nemodelovali žiadne stresové situácie. My si musíme uvedomiť jednu vec skutočne ako osobnosti, charakter. A každý ináč reaguje na tieto stresové situácie. Keby to bolo možné, určite by aj tieto psychotesty modelovali podobné situácie, do ktorých sa človek môže v živote a za rôznych okolností dostať. Preto budem proti tomuto vládnemu návrhu zákona, pretože, nieže sa mi zdá, ale som opäť presvedčený, ako tomu bolo pred časom v minulosti, že ide len o vyberanie poplatkov zo strany poľovníkov a o stresovanie niektorých ľudí zo strany poľovníkov. Výstupom týchto psychotestov bolo určenie IQ. Čo sú to teda za psychotesty, keď nemodelujú stresové situácie? Ďakujem.
Bugár, Béla, podpredseda NR SR (2018-03-26):
Nechajte pána poslanca.
Klus, Martin, poslanec NR SR (2017-09-08):
Ja sa tiež chcem poďakovať kolegovi Hegerovi za jeho veľmi dobré vystúpenie, vecné a plné argumentov. A takisto aj ostatným kolegom, ktorí ho doplnili vo faktickej poznámke. Myslím si, že to nemalo chybu a asi každému súdnemu človeku, ktorý počúva túto diskusiu, musí byť jasné, prečo my v opozícii máme problém s týmto návrhom zákona. A skutočne, pokiaľ tu máme také tiene podozrení, o ktorých asi niet o čom viac diskutovať, ako sme naznačili niekoľkokrát v našich príspevkoch, tak zadlžovať budúce generácie by bolo z našej strany viac ako nezodpovedné. A mňa mimoriadne zaujala najmä tá téma, ktorú si otvoril, Edo, na konci, a to je otázka toho striafania sa do cenových ponúk. Možno keby si mal ešte chvíľočku v rámci svojej faktickej a vysvetlil nám, aké sú tie rozdiely, lebo to asi zaujme veľkú časť nielen odbornej, ale aj laickej verejnosti. Ďakujem.
Ďurica, Ondrej, poslanec NR SR (2022-05-03):
Ďakujem za slovo, pán podpredseda. Pán kolega Pellegrini, musel som si poznačiť a pristaviť sa pri jednej poznámke, ktorú ste vo svojej rozprave spomenul, a to je síce taký názor, ktorý mám aj ja, že tieto veci sa vymkli z rúk. Ja si naozaj myslím, že tu sa pár ľuďom, ktorí stoja v čele štátu, vymkli tieto veci z rúk a celkom jasne to dokazujú legálne získané odposluchy, ktoré tu boli viackrát citované. Celkom jasne to dokazuje správa SIS, ktorú sme sa tu, o ktorej sme sa tu dozvedeli pred časom. Toto sú všetko jednoducho signály, že tu niečo nie je v poriadku a ja vyzývam koaličných poslancov, aby si toto uvedomili, aby sa prestali viesť na tejto vlne nenávisti a vendety, pretože je tu zjavne politická objednávka a ja ako poslanec, či koalície alebo opozície, by som nikdy nezahlasoval, nikdy by som sa necítil komfortne, pokiaľ by som mal byť súčasťou moci, ktorá presadzuje takúto politiku. Čo sa týka divadla, ktoré sa tu hrá na občanov, je to absolútne zrejmé, je to absolútne zrejmé, pretože táto téma sa tu živí dlhodobo v médiách. Je to senzácia. Čaká sa na rozhodnutie, čaká sa na to, ako to skončí a bude z toho ďalšia senzácia. Popritom si naši občania musia chodiť nakupovať potraviny a tankovať svoje vozidlá do Poľska alebo do Maďarska. Rozprával som sa s človekom, ktorý takýmto spôsobom chodí do zahraničia. Jeho manželka si ide nakúpiť a on zatiaľ natankuje. Veď to ja hanba, je to choré. Kam sme sa to dostali? Aby sme takýmto spôsobom nechali vlastných občanov cestovať, pretože všade naokolo je tá situácia úplne iná. Je to hanba. Na celoštátnej úrovni my sa tu dozvedáme, že náš vzdušný priestor budú chrániť cudzie ozbrojené sily alebo letectvo alebo protivzdušná obrana. Veď je to, veď je to absolútna úbohosť, kam sme sa dostali. Takže toto sú dôsledky a toto sú fakty.
Laurenčík, Milan, podpredseda NR SR (2021-09-29):
Ďakujem. Na vaše vystúpenie evidujem 14 faktických poznámok. (Reakcia z pléna.) Viacej? Prosím, ukážte mi druhú stranu. Štrnásť faktických poznámok, posledná bude pani poslankyňa Ľubica Laššáková. Ako prvý vystúpi pán poslanec Miroslav Suja, nech sa páči.
Grendel, Gábor, podpredseda NR SR (2020-04-22):
Ďakujem za slovo. Pôjdem v poradí. Pán poslanec Blaha, ktorá garnitúra vyštvala ľudí z vyšetrovacieho tímu Gorila? Pána Kyselicu, Gajdoša, Cádru a ďalších? Ktorý jediný aktívny politik bol v konšpiračnom byte Gorila na Vazovovej? Vy nás tu nepoučujte o boji proti Pente! Pán poslanec Žiga, čo dôležitejšie majú na práci členovia vlády, to nie je reakcia na moje vystúpenie, takže to nechám bez odpovede. Pán poslanec Tomáš, kto komu verí alebo neverí. Pán Matovič preukázane obral štát na daniach, hovoríte vy, to hovorí vyšetrovateľ Menšík, ktorého ste za túto vetu v uznesení povýšili vo funkcii v Národnej kriminálnej agentúre. To, či niekto obral alebo neobral štát na daniach, to môže konštatovať len súd a vy to veľmi dobre viete ako skúsený novinár, ktorý sa bezpečnostným témam venoval. Pán poslanec Mizík, neveríte ministrovi zahraničných vecí Korčokovi. Samozrejme, je to vaša voľba. Keď budete zostavovať vládu, môžte tam dať niekoho iného, komu budete dôverovať. Pán poslanec Kočiš, ako chceme fungovať ďalej, narážka na pani Cigánikovú. Pozrite sa, druhá, teda prvá Dzurindova vláda dovládla štyri roky napriek tomu, že po dvoch rokoch pán predseda Národnej rady Migaš, ktorý bol členom tejto koaličnej vlády, zahlasoval za vyslovenie nedôvery premiérovi. Takže ak pán Dzurinda prežil hlasovanie pána Migaša, nemusíte sa obávať ani o nás. Pán poslanec Kotleba, láska, nenávisť, ani som nevedel, že máte takúto poetickú dušu. A snáď si nemyslíte, že na základe programového vyhlásenia vlády máme vypestovať vašu dôveru vo vzťahu k nám. Tak to, samozrejme, určite v žiadnom prípade. Ide o dôveru, ktorú my vyjadrujeme ako koalícia... (Prerušenie vystúpenia časomerom. Potlesk.)
Bagačka, Michal, poslanec NR SR (2015-06-30):
Pán predseda, dajte, prosím, hlasovať o zákone ako celku s odporúčaním gestorského výboru schváliť.
Bugár, Béla, podpredseda NR SR (2017-09-13):
Ďakujem. Pán spravodajca, chcete zaujať stanovisko? Nie. Vyhlasujem krátku prestávku a potom pristúpime len k tomu jednému bodu, to znamená k voľbám alebo k voľbe predsedu Úradu pre verejné obstarávanie. Zatiaľ nemáme dokončený ešte predchádzajúci bod. Po voľbe budeme pokračovať, samozrejme, návrhom ohľadne ÚPN. (Krátka prestávka.) (Po prestávke.)
Laššáková, Jana, podpredsedníčka NR SR (2013-12-16):
Ďalej v rozprave vystúpi pán poslanec Viskupič, ktorého nevidím v sále, stráca poradie. Nech sa páči, pán poslanec Mičovský.
B. Bugár, podpredseda NR SR: (2002-05-16):
Nech sa páči.
Danko, Andrej, predseda NR SR (2018-09-12):
Prosím, prezentujme sa a hlasujme. (Hlasovanie.) Prítomných 140, za 126, proti 1, zdržalo sa 13. Konštatujem, že sme tento návrh schválili. Pokračujeme hlasovaním o bode 31 schváleného programu, ktorým je druhé čítanie o vládnom návrhu zákona o výbere kandidátov na funkcie európskeho prokurátora (tlač 994). Spoločným spravodajcom je člen opäť pán poslanec Kresák. Prosím ho, aby uvádzal hlasovanie. (Hlasovanie o vládnom návrhu zákona o výbere kandidátov na funkciu európskeho prokurátora a európskeho delegovaného prokurátora v Európskej prokuratúre , tlač 994.)
V. Novotný, poslanec: (2007-06-27):
Obávam sa, že ale nemáme dobré riešenie pripravené. Päťdesiatšesť, čo je pozmeňujúci návrh pána predsedu výboru pre sociálne veci, čiastočne rieši problematiku, ale nevyrieši samotný problém. Viete, aj mne by sa páčilo, aby som mohol byť v nemocnici čo najmenej, pracovať čo najkvalitnejšie a hlavne čo najlepšie zarábať. To je taký ideál, ktorý chceme dosiahnuť. Obávam sa, že prechod na trojzmennú prevádzku bude znamenať viac negatív ako pozitív. Lekári aj sestry budú menej zarábať, kvalita sa nezlepší, skôr sa zhorší z dôvodov, ktoré som povedal. A je tu ešte jedno riziko. Keďže nie je dosť odborníkov, zrejme lekári nebudú tak dlho na jednom pracovisku, ale stanú sa putujúcimi lekármi, ktorí na rôzne zmluvy budú slúžiť v iných nemocniciach, kde nebudú mať dostatok odborníkov. No a ja by som sa naozaj s takým putujúcim lekárom, ktorý bude na treťom lôžkovom oddelení slúžiť v priebehu štyroch dní a vôbec nepoznať aktuálnu situáciu s pacientmi, stretnúť nechcel. Môj posledný postreh je k tomu, ako odbory hája život a zdravie. Myslím si, že o život a zdravie sa má starať predovšetkým jednotlivec.
Číž, Miroslav, podpredseda NR SR (2015-12-01):
Faktické poznámky majú páni poslanci Mikloško, Viskupič, Hlina. Ak je to všetko, uzatváram možnosť prihlásiť sa s faktickou poznámkou. Slovo má pán poslanec Mikloško. Poprosím ešte o pozornosť, dovoľte mi, kolegyne, kolegovia, aby som aj vo vašom mene privítal na balkóne dôchodcov z Rožňavy. Takže, milí priatelia, vitajte. (Potlesk.)Dajte, prosím, celý čas pánovi poslancovi Mikloškovi.
Blanár, Juraj, podpredseda NR SR (2022-12-06):
(Zaznievanie gongu.) Vážené pani poslankyne, páni poslanci, poprosím vás, aby sme sa skonsolidovali, o pokoj. Budeme pokračovať v prerušenej rozprave o správe generálneho prokurátora za rok 2021. Poprosím, teraz v rozprave vystúpi pani poslankyňa Mária Kolíková. Konštatujem, že nenachádza sa v rokovacej sále. Prepadáva jej poradie. Ďalší pán poslanec Šeliga, ktorý sa rovnako nenachádza, prepadáva mu poradie. A teraz vystúpi pán poslanec Dostál a po ňom pani poslankyňa Kolíková. Nech sa páči, pán poslanec Dostál, máte slovo. Poprosím, mikrofón nám nefunguje. Pán poslanec, nech sa páči, pokračujte. Už je v poriadku. (Pokračovanie rokovania o Správe generálneho prokurátora Slovenskej republiky o činnosti prokuratúry a poznatkoch prokuratúry o stave zákonnosti v Slovenskej republike za rok 2021 , tlač 1088.)
Blaha, Ľuboš, podpredseda NR SR (2024-01-19):
Pani poslankyňa Jana Hanuliaková.
Bugár, Béla, podpredseda NR SR (2016-06-07):
Pán poslanec Osuský.
Svoboda, Zdenko, poslanec NR SR (2024-05-14):
Ďakujem za slovo, pán predsedajúci. V rozprave vystúpili piati poslanci. Vážený pán predsedajúci, prosím, aby ste dali hlasovať o návrhu uznesenia v znení, že Národná rada Slovenskej republiky vyslovuje nedôveru členke vlády Slovenskej republiky Zuzane Dolinkovej, poverenej riadením Ministerstva zdravotníctva Slovenskej republiky.
J. Počiatek, minister financií SR: (2006-12-13):
Vládny návrh zákona upravuje postup a podmienky, podľa ktorých príslušný orgán Slovenskej republiky poskytuje, požaduje alebo prijíma medzinárodnú pomoc a  spoluprácu pri správe daní vo vzťahu k príslušným orgánom členských štátov EÚ alebo zmluvných štátov, alebo tretích štátov v záujme zabezpečenia správneho vyrubenia daní alebo platenia daní. Predložený vládny návrh zákona o medzinárodnej pomoci a spolupráci v záujme lepšej prehľadnosti a zrozumiteľnosti obsahuje spresnenia a zároveň upravuje aj kompetencie príslušných orgánov Slovenskej republiky. Vážená pani predsedníčka, vážené panie poslankyne, vážení poslanci, prijatím predloženého vládneho návrhu zákona sa spresnia podmienky a zabezpečí sa vyššia efektívnosť pri poskytovaní medzinárodnej pomoci a spolupráci pri správe daní, a preto tento vládny návrh zákona odporúčam schváliť. Ďakujem.
Válek, Igor, poslanec NR SR (2024-06-19):
Vážený pán predsedajúci, dovoľte, aby som v zmysle § 73 ods. 1 rokovacieho poriadku Národnej rady vystúpil v prvom čítaní ako spravodajca k uvedenému návrhu zákona. Predmetný vládny návrh bol doručený poslancom Národnej rady s tým, že vláda požiadala prerokovať tento vládny návrh zákona prostredníctvom skráteného legislatívneho konania. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a zaradil ho na rokovanie 15. schôdze Národnej rady. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokoval Výbor Národnej rady pre financie a rozpočet, ústavnoprávny výbor a výbor pre pôdohospodárstvo a životné prostredie. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali ihneď. Pán predseda, otvorte, prosím, rozpravu k uvedenému návrhu zákona.
Kozelová, Monika, poslankyňa NR SR (2021-11-24):
To mi prišlo... (Prerušenie vystúpenia predsedajúcim.)
Novotný, Viliam, poslanec NR SR (2011-06-30):
Ďakujem pekne. Ja vo svojom vystúpení ústne, ako ústne prihlásený budem hovoriť viacej, ale veľmi krátko by som možno zareagoval na môjho predrečníka pána poslanca Rašiho. Pán poslanec, ty si chirurg, ja som chirurg, ani jeden z nás dvoch nepredpisuje lieky ako na bežiacom páse. To robia skôr všeobecní lekári a špecialisti v interných odboroch. Jednu vec by sme si ale mali čestne povedať ako lekári, lieči účinná látka, nie výrobný názov lieku. Lieči účinná látka, dámy a páni, nie výrobný názov lieku. Úprimne, keď prídeme na jednotku intenzívnej starostlivosti, lebo v sobotu slúžime a predpisujeme pacientom lieky a napíšeme, že pacient potrebuje antibiotikum penicilín, nikto z nás chirurgov nepíše výrobný názov lieku. A pacient dostane ten liek, ktorý je v nemocničnej lekárni. To je celá pravda o generickej preskripcii, o písaní účinnej látky a o výrobných názvoch liekov. Zopakujem to ešte raz, lieči účinná látka. Keď sme sa učili názvy liekov na farmakológii v štvrtom ročníku lekárskej fakulty, učili sme sa názvy účinných látok. Na to, ako pôsobia, aká je ich farmakodynamika, aký majú účinok, aké majú nežiaduce účinky. Nikto z nás sa neučil výrobné názvy liekov. Tie nás učia díleri farmaceutických firiem, ktoré navštevujú lekárne, navštevujú lekárov a presviedčajú nás, že práve ich výrobný názov je lepší ako ten druhý, lebo je účinnejší ako ten druhý, pritom veľmi dobre vieme, že účinkuje účinná látka. A to by sme mali povedať, lebo to je fér. Nie je fér, keď klameme verejnosť, že keď vymeníme jedno generikum za druhé, tak sa zmení... (Prerušenie vystúpenia časomerom.)
B. Bugár, podpredseda NR SR: (2005-06-29):
J. Ševc, poslanec: Ďakujem pekne, pán predsedajúci. Ja chcem len podporiť pána kolegu Pašku, keď hovorí, že zdravotná starostlivosť dnes je postavená na tvrdom biznise. Síce včera tu bolo povedané, že pán kolega Paška nerozumie zdravotníctvu, nebudem presne, ale parafrázujem, že nebol v nemocnici, takže nech sa do toho nestará, ale jeho vystúpenie dnes hovorí o úplne niečom inom. Byť lekárom a dobrým lekárom ešte neznamená byť aj dobrým ministrom. Dnešná zdravotnícka politika, tak ako povedal pán kolega, je o ponuke a dopyte, teda zdravie ako tovar, čo vyžaduje, samozrejme, byť dobrým manažérom a tu ale musím priznať, pán minister, ste dobrým manažérom, aspoň to vynáša, klobúk dole, keď vediete celý rezort, teda k peniazom a za peniaze, čo teda v preklade znamená, ak chceš byť zdravý, tak si priplať alebo zaplať. V tejto súvislosti si myslím, že otázka privatizácie nemocníc je  tá ľahšia cesta pre aktérov procesu, lebo bez práce treba, samozrejme, zarobiť, a to je aj umenie a zrejme v tomto zmysle sme proti nej a budeme proti nej. Kladiem si ale otázku, čo by sa teda dnes predávalo a z čoho by žilo zdravotníctvo, keby sa nebolo postavilo. A postavil to zrejme niekto iný. Som za zdravotnícku politiku pre ľudí, a nie pre biznis. Ďakujem.
Zelník, Štefan, poslanec NR SR (2017-03-23):
Vážený pán podpredseda, vážený pán minister, vážené panie poslankyne, vážení páni poslanci, ako spoločný spravodajca výboru predkladám spoločnú správu k vládnemu návrhu zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 360a). Predseda Národnej rady Slovenskej republiky pridelil návrh zákona o poskytovateľoch zdravotnej starostlivosti na prerokovanie ústavnoprávnemu výboru a výboru pre zdravotníctvo, ktorého súčasne určil za gestorský výbor. Výbory, ktorým bol návrh zákona pridelený, ho prerokovali v stanovenej lehote, súhlasili s uvedeným návrhom zákona a odporučili Národnej rade návrh zákona schváliť s pripomienkami, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (tlač 360a), vyjadrených v ich uzneseniach uvedených pod bodom IV tejto správy a k stanovisku gestorského výboru, odporúča Národnej rade Slovenskej republiky vládny návrh zákona schváliť s pozmeňujúcimi a doplňujúcimi návrhmi. Súčasne gestorský výbor odporučil hlasovať o bodoch 1 až 6 uvedených v IV. časti spoločnej správy spoločne s návrhom gestorského výboru schváliť. Spoločná správa výborov bola schválená uznesením č. 48 z 21. marca 2017, kde ma výbor poveril za spoločného spravodajcu predniesť spoločnú správu výborov na schôdzi Národnej rady a návrhy v zmysle § 83 ods. 4 a § 84 ods. 2 zákona o rokovacom poriadku. Pán podpredseda, skončil som, môžete otvoriť rozpravu.
B. Bugár, podpredseda NRSR: (2003-12-03):
(Hlasovanie.) Prítomných 131, za 8, proti 81, hlasovania sa zdržali 40, nehlasovali 2. Konštatujem, že spomínaný bod 42 zo spoločnej správy sme neschválili.
Bugár, Béla, podpredseda NR SR (2018-11-28):
Pán poslanec Mizík.
Richter, Ján, minister práce, sociálnych vecí a rodiny SR (2018-02-02):
Ďakujem pekne za slovo. No, ak dovolíte, v prvom rade by som sa venoval tomu, čo tu zaznelo ako hlavný argument, a to má byť zásadná pripomienka Generálnej prokuratúry. Z hľadiska legislatívneho procesu, keby ostala zásadná pripomienka Generálnej prokuratúry, tak tu nie sme. Tá bola vydiskutovaná v rozporovom konaní a zásadná pripomienka Generálnej prokuratúry bola stiahnutá. Nie je možné ísť do pléna Národnej rady, pokiaľ by ostala zásadná pripomienka Generálnej prokuratúry aktuálna a platná. To len z hľadiska procedúry aj legislatívneho procesu. Ale chcem povedať jednu vec, že, pani spravodajkyňa, pani poslankyňa Kuciaňová je dlhoročný advokát, ktorá sa práve tejto oblasti venuje. Je nemám absolútny dôvod spochybňovať jej skúsenosti, pretože vysoko profesionálne vysvetlila tento prístup. Na druhej strane je mi sympatické, že celý poslanecký klub si obhajuje vystúpenie jednej zo svojich kolegýň. Ale prosím vás, toto nemôžme riešiť ako nejaký populizmus. Viete, sú krajiny v Európskej únii, ktoré ani nevymáhajú výživné, ani ho nedávajú, ani ho nijako neriešia. Krajiny Európskej únie. To znamená, nerobme z niečoho. Ja som osobne presvedčený, že my sme do 2008, ak si dobre pamätám, toto mali v zákone a takto sa postupovalo. A bol problém, pretože veľakrát dochádzalo k duplicite. (Reakcia z pléna.) Pán poslanec, ja som vám neskákal do reči, poprosím vás. Ja sa vám snažím isté veci vysvetliť. Viete, v čom bol problém, prečo sa tá zmena urobila? No duplicita. Tam bol exekútor, tam oprávnená osoba, ktorá vymáhala, za ďalšie úrad práce a traja robili jedno a to isté bez konkrétneho efektu. Ja vôbec nevylučujem, pretože, áno, možno do konca tohto volebného obdobia my ešte raz prídeme s novelou komplexnou. Tu riešime isté veci len čiastkove, že sa opätovne touto otázkou budeme zaoberať. Ale je dôležité nájsť potom možno mechanizmus ako, aby to splnilo efekt a tento účel. To znamená, že my nie sme bezcitní z hľadiska prístupu a postupu, že by sme niečo hádzali len veľakrát na tú slabú, možno jednoduchú ženu, ktorá, áno, má s tým, môže s tým mať objektívne aj problém. To znamená, to treba komplexne posudzovať. A takto aj pristupujeme k tejto novele a boli by sme radi, aj takto aby bola prijatá. Ale, a to ešte raz hovorím, veľmi rád budem, keď sa do tejto veľkej novely zapojíte a budete mať ambíciu komunikovať, a to nielen v tejto oblasti, ale aj v kontexte, ktorá z toho jednoducho vychádza. Takže asi toľko. Ja som osobne presvedčený, že táto novela má svoju logiku a význam. Ona je cielene nasmerovaná do istého prostredia, kde je potrebné túto otázku riešiť. A vaša pripomienka si žiada ďaleko väčšiu celospoločenskú diskusiu, aby sa k tomu vyjadrili všetci tí, ktorí majú v tomto smere nejaké skúsenosti a ktorí dlhé roky, desaťročia v tejto oblasti profesionálne pôsobia, ako v tomto prípade advokátka, teraz poslankyňa pani Kuciaňová. Ďakujem pekne. (Potlesk.)
Vaľová, Jana, poslankyňa NR SR (2020-02-20):
No, pani Blahová, viete, tie vaše Denníky N a vaše Mirko a transparency naozaj už narobili toho veľa. (Reakcia z pléna: To bol Trend .) To je jedno, čo to bolo. Viete, viete, Humenné má rozpočet, pani kolegyňa, Humenné má rozpočet 30 miliónov eur. Tridsať, to je jedno, 30 miliónov eur. Chvíľočku, nekričte po mne! Nekričte po mne, vyprosím si to! 	Pani Blahová, nebuďte nervózna, že sa smejete a vykrikujete scestne. Tridsať miliónov eur má mesto Humenné rozpočet. A ja vám niečo poviem, dneska ľutujem, že som tu stlačila gombík za blbý Beblavého zákon, blbý Beblavého zákon. Žiadne čachre som pri obstarávaní nerobila. Transparency to dalo vyšetriť. Viete, čo sa stalo v meste Humenné? V meste Humenné sa stalo to, že sme schválili blbý Beblavého zákon, že malé firmy, ktoré idú opravovať, malé firmy, ktoré idú niečo opravovať, že musia byť zapísaní v registri partnerov, musia byť zapísaní v registri partnerov mesta. A viete čo? Firma, ktorá ponúkla najnižšiu cenu na opravu strechy štadiónu za 500-tisíc eur, nebola zapísaná v registri partnerov. Následne sa zapísala do registra, ale to zákon Mirka Beblavého nedovoľuje, pretože presne o to išlo transparency, aby buzerovalo primátorov, aby buzerovalo primátorov. A na základe toho mesto Humenné dostalo pokutu. Nieže ja som robila čachre. Lebo mňa vyšetrovali všetci a z transparency podali žiadosť. Viete, vy prečítate nejakú blbosť, ktoré napíšu Trendy a vaše Denníky N, ktorí to zmanipulujú. A teraz vám ešte niečo poviem. Aj pán Galko dal na mňa trestné oznámenie, že som niečo ukradla, za vašej vlády Radičovej to vyšetrovali, NAKA to vyšetrovala a, bohužiaľ, pán Galko musel z internetu veci stiahnuť. Len nemám čas, aby som všetky tie vaše špiny, ktorú vy tu tak plačete, ako vás ľudia vyšetrujú, aby som dala protižalobu, aby sa ukázalo, ani ja nie som dala, iný človek to dal, aby sa ukázalo, čo je pravda. A viete čo, pani kolegyňa, takú istú strechu stavia primátorka KDH ako ja, zimný štadión opravuje, podobný štadión. A vám niečo poviem. Firma, ktorá je tam blízko politickej strane, pravicovej, za takúto strechu už dvakrát dala dodatok. Ja som túto strechu, alebo moje, moje vedenie urobilo za necelých 500-tisíc, dostali sme pokutu len preto, že malá eseročka, ktorá naozaj to vyhrala a ktorá nevedela, že má byť zapísaná, na konci sa zapísala, lebo desať rokov bola v tom zozname... Búchate sa po hlave, no presne tak to je. Dneska v Prešove takú istú strechu stavajú za milión a pol. U nás stála 500-tisíc. Tak sa búchajte nielen po hlave, ale aj po ušiach, aké zákony vymýšľate a Mirko Beblavý hlavne, na to, aby ste buzerovali malé eseročky a malých podnikateľov. A vylučujete ich zo zákazok pre mesto, aby tam mohli giganty a blízke veľké firmy pracovať. Čiže pani, ak je to ináč, tak mi povedzte, čo bolo porušené v tom zákone o obstarávaní, keď ste taká múdra, tak to čítate z Trendu. Povedzte mi, čo bolo konkrétne porušené. A ja vám hovorím, že nič. A ja vám hovorím, že to bolo takto.
Paška, Pavol, predseda NR SR (2013-09-25):
(Hlasovanie.) 129 prítomných, 33 za, 51 proti, 43 sa zdržalo, 2 nehlasovali. Návrh nezískal podporu.
Laššáková, Jana, podpredsedníčka NR SR (2012-05-03):
Prosím o pokoj v rokovacej sále.